O‘zbekistonga 2,1 mlndan ortiq Moderna vaksinasi keltirildi

28 mart kuni COVAX dasturi doirasida O‘zbekistonga Moderna vaksinasining 2 108 400 dozasi yetib keldi, deb xabar berdi YUNISEFning YUNISEFning O‘zbekistondagi vakolatxonasi matbuot xizmati.
Ushbu dastur doirasida qabul qilingan dozalarning umumiy miqdori 19,24 mln dozaga yetdi.
COVAX — bu Jahon sog‘liqni saqlash tashkiloti, GAVI, CEPIvaccines va YUNISEFni birlashtirgan global tashabbusdir.
Eslatib o‘tamiz, 14 mart kuni ham O‘zbekistonga COVAX dasturi doirasida 1 mln 999,5 ming doza Pfizer/BioNTech vaksinasi keltirilgan edi. Bundan tashqari, 2 mart kuni O‘zbekistonga ushbu dastur doirasida shprits va ularni xavfsiz utilizatsiya qilish uchun qutilardan iborat umumiy qiymati 669 ming AQSh dollariga teng bo‘lgan yuk yetib kelgandi.
Sanitariya-epidemiologik osoyishtalik xizmati rahbari Bahodir Yusupaliyev mart, iyun va iyul oylarida yana 4 mln doza Pfizer, 7,5 mln doza Moderna vaksinasi olib kelinishini ma’lum qilgandi.